MLIMA WA SINAI, SHERIA KUMI

Kutoka 19, 20, 24, 33, 34
Miezi miwili baada ya Waisraeli kutoka Misri, walitua jangwani mbele ya Mlima wa Sinai.  Musa alipanda mlimani kukutana na Mungu. Mungu akamwita Musa akasema, “Waambie watoto wa Israeli, ‘Mmeona jinsi nilivyowaokoa kutoka Misri. Mkinitii kikamilifu na kutimiza ahadi yangu, ndipo kutoka kwa mataifa yote, mtakuwa urithi wangu wa thamani. Mtakuwa ufalme wa makuhani na taifa takatifu”  

Na musa alipowaambia watu, wakasema, “Tutafanya kila kitu Bwana alichotuagiza.”

Ndipo Mungu akasema, “Musa, nitakujia katika wingu ili watu wote watanisikia nikiongea nawe na watakuamini. Waambie watu kujitakasa kwa siku mbili nami nitakuja siku ya tatu. Uweke mpaka kuzunguka mlima. Usiruhusu mtu yeyote hata mnyama kukaribia hata kugusa mlima. Kila mtu atakayeugusa mlima huu, bila shaka atauawa kwa maana hapa ni mahali patakatifu.” Watu wafuata maagizo ya Mungu na siku ya tatu wingu zito likafunika mlima. Kulikuwa na radi na umeme na kelele kuu kama sauti ya tarumbeta.  Moshi ulichemka kutoka kwa mlima na mlima wote ukatetemeka. Waisraeli wote walitetemeka kwa hofu kuu.

Kisha Musa akaenda juu mlimani na Mungu akampa amri kumi. 
1) Mimi ni BWANA, Mungu wako niliyekutoa katika nchi ya Misri, katika nyumba ya utumwa. Usiwe na miungu mingine ila mimi. 

2) Usijifanyie sanamu yoyote.  Usiziinamie au kuziabudu. Mimi ndimi Mungu wa wivu, na nitakuadhibu na watoto wako na mazao yako ukifanya hivyo. 

3) Usilitaje bure jina langu.

4) Ikumbuke siku ya Sabato na uitakase kwa kupumzika siku hiyo. 

5) Waheshimu baba na mama yako.

6) Usiue.

7) Usizini.

8) Usiibe.

9) Usiseme uongo.

10) Usiitamani mali ya jirani wako, wala mke wake, wala watumishi wake, wala mifugo yake, na kitu kingine chochote chake.

Watu walikuwa wanatetemeka walikuwa kwa ajili ya hofu. Wakasema, “Musa, nena nasi mwenyewe nasi tutakusikiliza. Lakini usimruhusu Mungu aseme kwetu au tutakufa.

“Msiogope,” Musa akawaambia. “Mungu amekuja kuwajaribu ili hofu ya Mungu itakuwa kwenu msitende dhambi.” Kisha Mungu akawapa sheria nyingine nyingi za kuwaongoza kama taifa la Israeli. Mwishowe Mungu akawaambia, “Ninamtuma malaika mbele yenu katika nchi niloyowaahidi kuangamiza wazao wa Kanani wanaoishi nchini humo. Msiweke ahadi nao au  kuiabudu miungu yao au kuishi nao kwa maana watawafanya kutenda dhambi dhidi yangu.” Na watu wote wakakubali. Siku iliyofuata Musa akajenga madhabahu chini ya mlima. Akatoa dhabihu kwa Mungu na damu ikamwagika.  Kisha akachukua damu akanyunyizia madhabahu na kwa watu na akasema, “Hii ndiyo damu ya agano ambalo Bwana amefanya nanyi.”
Kisha Musa na msaidizi wake Yoshua walirudi mlimani na Mungu akampa Musa nakala mbili za agano kati yake na Waisraeli zilizoandikwa kwenye jiwe.  Wingu likafunika mlima na watu walipoangalia juu waliona utukufu wa Mungu uking’aa kama moto juu yao.
